Hoër griepvoorkoms ‘normaal’ in winter | Maroela Media
Die Nasionale Instituut vir Aanmeldbare Siektes (NICD) sê die verhoogde voorkoms van griep is ŉ normale verskynsel dié tyd van die jaar.
Maroela Media het vroeër berig bewerings van ŉ sogenaamde varkgriepuitbreking in Gauteng is onwaar.
Dr. Bandile Masuku, LUR vir gesondheid in Gauteng, sê die departement het die NICD gevra om onbevestigde bewerings dat talle mense in die provinsie varkgriep opgedoen het, te ondersoek.
“Ek wil die publiek gerusstel dat daar geen uitbreking of verspreiding van die siekte is nie,” sê Masuku.
Die NICD sê daar is jaarliks in die winter ŉ toename in die voorkoms van griep en dit is ook normaal dat die siekte vinnig in plekke soos huise en werkomgewings versprei.
“Nog ŉ algemene plek waar sulke bondels griepinfeksies voorkom is by skole, omdat kinders groot griepdraers is en in die skoolomgewing dikwels in noue kontak met mekaar is. Dit is te wagte en nie rede tot kommer nie,” sê die NICD in ŉ verklaring.
Die NICD monitor die griepseisoen elke jaar deur verskillende programme en hoewel hoë vlakke in sy Viral Watch-program aangedui word, is die sogenaamde griep-impak (wat bepaal hoeveel kwaai griep in die seisoen aangemeld is) in dié stadium matig.
Die NICD sê dit is ŉ verkeerde verwysing na ŉ soort griep (H1N1) wat in 2009 uitgebreek het.
“Die subtipe-griep is ŉ normale, seisoenale griepstam en tree op nes enige ander soort griep.”
Netso · 5 dae gelede
Ek gaan my geld terug vra by my dr. in Roodepoort. My siekbrief lieg dan as hy sê ek is afgeboek agv Varkgriep?
Sharon · 3 dae gelede
My man is ook positief getoets vir H1N1. Vreemd ne
J · 4 dae gelede
So as varkgriep dan nie ‘n siekte is wat mense kan opdoen nie, beteken dit dan dat almal wat wel met varkgriep gediagnoseer is, varke is? Of was die dokter betrokke ‘n kwak?
Mmaarrttiiee · 4 dae gelede
Dan is ek ‘n vark want ek het al varkgriep gehad.
Jo-anli · 4 dae gelede
Ek het 10 jaar terug by mediese praktyk gewerk, en is positief getoets vir Varkgriep asook my kinders.
Dit is ń erge siekte, my 1 kind was in hosp.
Daar word n swab in binnekant van mond geneem asook bloedtoetse, wanneer dit eers bevestig kan word.
Sê maar net een · 4 dae gelede
Ek slaan my hande saam in ongeloof…. nogals dr né
Mel · 4 dae gelede
Beide ek en my kind… Nou 10 het die H1N1 virus in 2009 opgedoen en was inge-ent. Otjie Potjie is ons seker steeds! ???? ???? ????
Lynette van niekerk · 4 dae gelede
Kan jy dit glo?! Hoe weet hulle nie van varkgriep nie? Hemel…hulle moet hulself vergewis van wat varkgriep.is..hulle ontken so n siekte…wil hulle nou stry met die dokters?
Koos · 4 dae gelede
Varkgriep kan net bevestig word met ‘n bloedtoets. H1N1 is een varkgriep virus. Dit is baie raar vir ‘n mens om sommer net varkgriep te kry. Toegegee 2009 was ‘n uitbraak daarvan onder mense. Drs kan nie net sommer sê jy het varkgriep sonder om met ‘n bloedtoets te bevestig nie.
Pitty · 4 dae gelede
En wat van die skool in krugersdorp wat weens varkgriep gesluit is. Ontkenning is alles. Daar sterf moes ook nie mense an vigs nie.
Susan vl · 4 dae gelede
En daar verander ons mensdom na ń spul varke. Agge sies !
Nicolene · 4 dae gelede
Varkgriep is ini lug weet ni hkm hul als so toe smeer ni… Hvl mense is nou al net ni op geneem ni agv dit. En hkm gan bloed uitslae lieg daar oor!!!!!!!!
marous · 4 dae gelede
Die hele wereld se medici is dan ‘n spul oningeligtes want hulle verwys na H1N1 as “Swine Flu” Hulle het ook bevind dat dit wel oordraagbaar is vanaf varke na mense . Ebola en Vigs is seker ook ‘n mite .
Skybird · 4 dae gelede
My kleinseun is 4 dae terug opgeneem in hospitaal, Noord Wes, weens koors. Na toetse en meer is diagnose bevind dat hy 3 virruse het, 1 daarvan vark griep ! Ma word ook vandag aan verskeie toetse onderwerp, ter inligting dat die virus wel onder mense ook voorkom en versprei.
Elize · 4 dae gelede
Sjoe nou lekker gelag vir die dr